**Palestinske selvstyremyndigheters martyrfond** er et fond som drives av de palestinske selvstyremyndigheter (PA) som betaler ut månedslønn til palestinere og deres slektninger etter at disse har blitt drept, skadet eller fengslet på grunn av at de har utøvd politisk motivert vold mot Israel. Fondet har blitt beskrevet som «betaling for å drepe» (engelsk «pay to slay»), og har fått internasjonal kritikk for å oppmuntre til terrorisme. I 2016 utbetalte PA rundt 1,1 millarder Shekel (tilsvarende 303 millioner USD) til forbrytere, martyrer og deres slektninger.

I 2010-årene valgte PA å overføre forvaltningen av martyrfondet til kommisjonen for palestinske fanger og tidligere fanger.

Bakgrunn
--------

Martyrfondet ble etablert av Fatah i 1964 for å kompensere familiene til døde og skadde palestinere.
Betalingene ble særlig alminneliggjort under andre intifada (2000–2005).

Utbetalinger
------------

I 2016 ble det gjort utbetalinger til 35 000 familier, inklusive slektninger til selvmordsbombere, fra et årlig budsjett på 170 milloner dollar i 2016. Utbetalingene overstiger den palestinske gjennomsnittslønnen.

Washington Post har gjort en analyse hvor det konkluderes med at det i 2017 ble utbetalt 160 milloner dollar til 13 000 personer som har sittet i fengsel (12 307 dollar per person) og 183 milloner dollar ble utbetalt til 33 700 familier som "martyrutbetalinger" (5 430 dollar per familie), hvorav: 

* 36 millioner dollar ble beregnet å ha blitt utbetalt til fanger som soner straffer på mer enn 20 år
* 10 millioner dollar ble utbetalt til tidligere ansatte i de palestinske sikkerhetsstyrkene
* 1 million dollar ble beregnet å ha blitt utbetalt til slektninger av 200 selvmordsbombere
* 10 millioner dollar ble utbetalt til palestinere hvis familiemedlem ble dømt til livstidsstraff eller andre lange fengselsstraffer

I juni 2021 betalte PA 30 000 jordanske dinarer (42 000 USD) til familien til en palestiner som drepte to israelere. Dette skulle være kompensasjon for at IDF grusla familiens hus.

### Fangenes fond

Ifølge loven om palestinske fanger nr. 19 (2004) har fanger som har sittet fengslet i Israel i minst ett år rett til sykeforsikring og undervisningsfri skole, universitets- og yrkesutdannelse etter løslatelse. Om de blir tjenestepersoner foreskriver loven at de palestinske myndighetene skal betale «sosiale avgifter og pensjonsavgifter ... for de år som ble tilbragt i fengsel».

Nye lovendringer fra 2013 gir individer som er sluppet ut fra fengsel forrett til jobber hos de palestinske selvstyremyndighetene, og foreskriver at PA «kommer til å kompensere for forskjellen» om tjenestelønnen «er lavere enn den lønnen som ble betalt under tiden i fengselet».

Kvinner som har sonet to år i fengsel og menn som har sonet fem år har rett til utbetalinger resten av livet.

### Stipender

Stipender betales ut til familier til både fanger og palestinere som har blitt drept i sammenhenger som strekker seg fra politiske demonstrasjoner som utvikler seg til å bli voldelige der demonstranter drepes med metoder som regnes som ikke-dødelige (som å treffes av en tåregassgranat) til individer som fengsles for «vanlig kriminalitet». Fondet betaler også 106 dollar i måneden i «matpenger» til alle fengslede palestinere, inklusiv de som fengsles for ikke-politiske forbrytelser som biltyveri og narkotikahandel.

Familier til individer som drepes av israelske sikkerhetsstyrker får stipender verdt 1 000 USD per måned. Familiene til dømte palestinere som soner i israelske fengsler får 3 000 USD eller mer per måned.

Private ideelle organisasjoner, herunder islamistiske Holyland Foundation, har blitt anklaget for å finansiere stipender til forbrytere.

### Hamas

Hamas, det styrende partiet i Gaza, etablerte et separat martyrfond i forkant av slaget på Gazastripen i 2007.

I 2001 berettet sjeik Ahmed Yassin, Hamas' grunnlegger, at Hamas' utbetalinger til selvmordsbombere og slektninger til fanger hadde økt til et sted mellom to og tre millioner dollar.

Opinion i Palestina
-------------------

En opinionsundersøkelse av *Washington Institute for Near East Policy* i juni 2017 viste at to tredjedeler av de spurte palestinerne var imot PA sin praksis om utbetalinger til de som utøver politisk vold. Majoriteten mente at pengene istedet burde finansiere sosiale tjenester for «vanlige» borgere.

I juni 2017 kalte PA sin president Mahmoud Abbas forsøkene på å stoppe martyrutbetalingene for en «aggresjon mot det palestinske folket» og forsvarte lønningene som utbetales til fengslede palestinere som et «sosialt ansvar».

Internasjonal kritikk
---------------------

De palestinske selvstyremyndighetene har møtt internasjonal kritikk for å oppmuntre til terrorisme ved å belønne økonomisk martyrer som utøver vold mot israelere.

### Australia

I 2018 strupte Australia sitt bidrag til de palestinske selvstyremyndighetene på grunn av utbetalinger til terrorister.

### USA

USA reduserte sin bistand til Palestina med en tredjedel i mars 2018 begrunnet med sponset terrorisme fra de palestinske selvstyremyndighetene. I august 2018 reduserte USA bistanden med ytterligere 200 millioner dollar.

### Nederland

2019 holdt Nederland tilbake bistand til Palestina på grunn av at penger gikk til å betale slektninger til drepte terrorister som hadde drept jøder.

Referanser
----------

1. ↑ . ISSN 0362-4331 .  Manglende eller tom `|tittel=` (hjelp)
2. ↑   .  Manglende eller tom `|tittel=` (hjelp)
3. ↑  Riksdagsförvaltningen. «Palestinska terrorlöner Skriftlig fråga 2020/21:810 Björn Söder (SD) - Riksdagen». *www.riksdagen.se* **(svensk)**. Besøkt 6. desember 2022.
4. ↑  Rasgon, Adam; Halbfinger, David M. (19. november 2020). «Seeking Restart With Biden, Palestinians Eye End to Prisoner Payments». *The New York Times* **(engelsk)**. ISSN 0362-4331. Besøkt 6. desember 2022.
5. 1 2  «Biståndsmillioner i lön til terrorister». *www.aftonbladet.se* **(svensk)**. Besøkt 6. desember 2022.
6. ↑   .  Manglende eller tom `|tittel=` (hjelp)
7. ↑  Gov't to deduct NIS 597m. from Palestinian Authority over ‘pay for slay’
8. ↑   .  Manglende eller tom `|tittel=` (hjelp)
9. ↑   .  Manglende eller tom `|tittel=` (hjelp)
10. ↑  «EXCLUSIVE: Does Aid to Palestinians Subsidize the Families of Terrorists?». *The Forward* **(engelsk)**. 23. august 2016. Besøkt 6. desember 2022.
11. ↑  *Humanitarian Rackets and their Moral Hazards: The Case of the Palestinian Refugee Camps in Lebanon*. 2016. Besøkt 8. juni 2017.
12. 1 2 3   .  Manglende eller tom `|tittel=` (hjelp)
13. ↑   .  Manglende eller tom `|tittel=` (hjelp)
14. ↑   .  Manglende eller tom `|tittel=` (hjelp)
15. ↑  Does the Palestinian Authority pay $350 million a year to ‘terrorists and their families’?, Washington Post, Glenn Kessler
16. ↑  Abbas pays $40,000 to family of terrorist who murdered two Israelis
17. 1 2 3 4  . Arkivert fra originalen 5. desember 2021. Besøkt 6. desember 2022.  Manglende eller tom `|tittel=` (hjelp)
18. 1 2   .  Manglende eller tom `|tittel=` (hjelp)
19. ↑   .  Manglende eller tom `|tittel=` (hjelp)
20. ↑   .  Manglende eller tom `|tittel=` (hjelp)
21. ↑  Stork, Joe (oktober 2002). «Erased in a Moment: Suicide Bombing Attacks Against Israeli Civilians». Human Rights Watch.
22. ↑  Levitt, Matthew (2008). *Hamas: Politics, Charity, and Terrorism in the Service of Jihad*. Yale University Press. s. 59. ISBN 978-0300129014.
23. ↑  «The Surprising Opinions of Palestinians». *www.washingtoninstitute.org*. Besøkt 1. februar 2018.
24. ↑  «Abbas Defends Payments to Terrorists After Meeting With U.S. Envoys». *The Tower*.
25. ↑  «Pay for Slay in Palestine». *Wall Street Journal* **(engelsk)**. Besøkt 4. desember 2022.
26. ↑  «Reallocation of aid to the Palestinian Authority - occupied Palestinian territory | ReliefWeb». *reliefweb.int* **(engelsk)**. Besøkt 4. desember 2022.
27. ↑  Tubbs, Ashlyn (28. september 2016). «Senators introduce Taylor Force Act to cut, terror attack funding». KCBD.
28. ↑  Zanotti, Jim; Sharp, Jeremy M. (12. september 2017). *Taylor Force Act: Palestinian Terrorism-Related Payments and U.S. Aid* (PDF). Washington, D.C.: Congressional Research Service. Besøkt 15. oktober 2017.
29. ↑  «Taylor Force Becomes Law». Arkivert fra originalen desember 5, 2021. Besøkt november 1, 2023.  Sjekk datoverdier i `|arkivdato=, |besøksdato=` (hjelp)
30. ↑  Michael Wilner (24. august 2018). «Trump cuts $200 million in aid to Palestinians».
31. ↑  Younes, Ali. «Netherlands halts aid to Palestinians over family payments». *www.aljazeera.com* **(engelsk)**. Besøkt 4. desember 2022.